मुम्बई
इसका गठन लावा निर्मित सात छोटे-छोटे द्वीपों द्वारा हुआ है एवं यह पुल द्वारा प्रमुख भू-खंड के साथ जुड़ा हुआ है। मुंबई बन्दरगाह भारतवर्ष का सर्वश्रेष्ठ सामुद्रिक बन्दरगाह है। मुम्बई का तट कटा-फटा है जिसके कारण इसका पोताश्रय प्राकृतिक एवं सुरक्षित है। यूरोप, अमेरिका, अफ़्रीका आदि पश्चिमी देशों से जलमार्ग या वायुमार्ग से आनेवाले जहाज यात्री एवं पर्यटक सर्वप्रथम मुम्बई ही आते हैं, इसलिए मुम्बई को भारत का प्रवेशद्वार कहा जाता है। मुम्बई को सपनों का शहर भी कहा जाता है।
भावनगर बन्दरगाह
भावनगर बन्दरगाह गुजरात में खम्भात की खाड़ी के ऊपर पश्चिम की ओर स्थित भारत का एक प्रमुख बन्दरगाह है। जहाज इस बन्दरगाह से लगभग 12 किलोमीटर दूरी पर ठहरते हैं और माल नावों द्वारा बन्दरगाह पर लाया जाता है।